
Laste arvu suurendamine Narva Lasteaia Käoke sõimerühmades
1. Asjaolud ja menetluse käik
Narva Lasteaed Käoke on 9rühmaline lasteasutus, milles 2016/2017. õppeaastal on 4 sõimerühma ja 5 lasteaiarühma. Narva Lasteaia Käoke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Käoke hoolekogu on teinud ettepaneku suurendada laste arvu sõimerühmades Lepatriinud ja Tigukesed kuni 16 last (20.03.2017. a hoolekogu koosoleku otsus). Narva Lasteaia Käoke direktor esitas 24.03.2017. a Narva Linnavalitsuse Kultuuriosakonnale vastavasisulise taotluse nr 81/1.16.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Käoke järgmiselt:
3.1 sõimerühmas Lepatriinud kuni 16 last;
3.2 sõimerühmas Tigukesed kuni 16 last.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

